Izziņa par atzinumos sniegtajiem iebildumiem

|  |
| --- |
| **Par Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  | **Finanšu ministrijas 2021.gada 7.aprīļa atzinums Nr.12/A-2/1871** |  |  |  |
| 1. | MK rīkojuma projekts un tā anotācija | Vēršam uzmanību, ka pielikumā paredzēts, ka nepieciešamajā finansējuma apmērā ir iekļauts finansējums arī pašvaldību iestāžu komunālo maksājumu, apsardzes un uzkopšanas izmaksām. Tādejādi pēc būtības paredzēts segt pašvaldību kārtējos izdevumus, kas būtu radušies neatkarīgi no tā, vai vakcinācijas centrs iestādē tiktu vai netiktu izvietots.  Informējam, ka šī gada pirmajā ceturksnī ir labi pildījies iedzīvotāju ienākuma nodoklis. Pašvaldībām no gada sākuma līdz martam tika ieskaitīts jau 24,2% no 2021.gada plāna, kas ir par 2,2% jeb 29,4 miljoniem vairāk kā tika prognozēts šim laika periodam.  Turklāt nepieciešams Veselības ministrijas papildu skaidrojums vai ir vērtēts, ka vakcinācijas centru, kas izvietoti pašvaldības iestādēs, izmaksas līdzfinansētu arī pašvaldības. | **Iebildums nav ņemts vērā.**  Saskaņā ar MK 2020.gada 10.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 62.15 punktu, visus izdevumus, kas saistīti ar Covid-19 vakcināciju, tās organizēšanu, pārraudzību un kontroli, vakcīnu iegādi, medicīniskās dokumentācijas noformēšanu, vakcīnu ievadīšanu, kā arī ar vakcinācijas izraisīto komplikāciju (blakusparādību) ārstēšanu, finansē no valsts pamatbudžeta.  Savukārt, likuma “Par pašvaldībām” 11. pants paredz, ka Ministru kabinets likumā paredzētajos gadījumos un Valsts pārvaldes iekārtas likumā noteiktajā kārtībā var deleģēt pašvaldībai atsevišķu pārvaldes uzdevumu.  Deleģējot pārvaldes uzdevumu, Ministru kabinets nodrošina pašvaldībai finanšu līdzekļus, kas nepieciešami šā uzdevuma izpildei.  Ja pašvaldība piekrīt, tā var veikt uzdevumu par saviem līdzekļiem.  Savukārt šī likuma 9. pants nosaka, ka valsts pārvaldes iestādes, ja tas paredzēts likumos vai Ministru kabineta noteikumos, var pilnvarot pašvaldības pildīt atsevišķas valsts pārvaldes iestāžu funkcijas, nosakot to izpildes kārtību un uzraugot šo funkciju izpildi.  Nododot valsts pārvaldes iestāžu funkciju izpildi pašvaldībām, vienlaikus tām nododami līdzekļi, kas paredzēti attiecīgo valsts pārvaldes iestāžu budžetā šo funkciju veikšanai.  Pašvaldībām nodoto valsts pārvaldes iestāžu funkciju izpildi organizē attiecīgā pašvaldība, bet par to izpildi ir atbildīga valsts pārvaldes iestāde, kas šīs funkcijas nodevusi pašvaldībai.  Tādējādi, ja valsts nodot pašvaldībām jaunu funkciju vai uzdevumu – nodrošināt plašu sabiedrības vakcinācijas kompleksu izveidi un darbību, no valsts budžeta arī pilnā apmērā ir sedzami pašvaldību faktiskie izdevumi funkcijas / uzdevuma izpildē. |  | Saglabāta MK rīkojuma projekta un tā anotācijas piedāvāta redakcija. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | | 07.04.2021 | |
|  | |  | |
| Saskaņošanas dalībnieki | | Finanšu ministrija | | |
|  | |  | |
|  | |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | | |
|  |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | | |
| 1 | 2 | 3 | | 4 | 5 | | |
|  |  | **Finanšu ministrijas 2021.gada 7.aprīļa atzinums Nr.12/A-2/1871** | |  |  | | |
| 1. | MK rīkojuma projekta anotācija | Veselības ministrijas iesniegtajā rīkojuma projekta anotācijas pielikumā “Nacionālā mēroga vakcinācijas centru indikatīvas izmaksas 2021.gada 5 mēnešos” (turpmāk – pielikums) redzams, ka viena vakcinējamā izmaksas ir no 0,78 eiro līdz 3,85 eiro. Jāsecina, ka šīs būtiskās atšķirības starp vakcinācijas vietām (pat līdz 5 reizēm) ir atkarīgas no izvēlēta vakcinācijas centra tipa un tā plānotās cilvēku caurlaidības. Diemžēl nav sniegts skaidrojums pēc kādiem kritērijiem un principiem ir izvēlētas šīs vakcinācijas vietas, īpaši Rīgā, kur pie augstām viena vakcinējamā izmaksām tiks nodrošināta zema cilvēku caurlaidība. Piemēram, aprēķinātās vakcinācijas izmaksas Rīgas skolas telpās ir 0,78 eiro vienam vakcinējamam, savukārt telts izmaksas Rīgas skolas pagalmā – 3,45 eiro vienam vakcinējamam. Līdzīga situācija ir izveidojusies arī starp vakcinācijas centru izmaksām citās Latvijas pašvaldībās, kur izmaksas Daugavpilī ir 0,81 eiro, bet citās pašvaldībās ar cilvēku caurlaidību 1000 cilvēki – 3,85 eiro.  Attiecīgi nepieciešams Veselības ministrijai sniegt pamatojumu izvēlētajām vakcinācijas vietām, ņemot vērā viena vakcinējamā izmaksas un cilvēku caurlaidību, papildinot anotāciju ar attiecīgu skaidrojumu. Vai ir izvērtētas alternatīvas, ņemot vērā to, ka sagatavotajā rīkojuma projektā plānots visus izdevumus segt no valsts budžeta līdzekļiem.  Finanšu ministrijas rīcībā nav informācijas, kas sniegtu pārliecību un pamatotu, ka Veselības ministrijas izvēlētais risinājums ir ekonomiski pamatots un sasniedz mērķi ar vismazāko finanšu resursu ieguldījumu. | | **Ņemts vērā.** | Precizēts MK rīkojuma projekta anotācijas I sadaļas 2.punkts, papildinot to ar skaidrojumu.  “Veselības ministrija noteica pamatprasības pašvaldībām, kādam jāatbilst nacionāla mēroga vakcinācijas kompleksam:   * iespēja nodrošināt vienvirziena apmeklētāju plūsmu (ieeja nodalīta no izejas); * telpu pieejamība cilvēkiem ar kustību traucējumiem vai ratiņkrēslos; * apsildāma; * platjoslas internet pieslēgums; * telpas ir pietiekami apgaismotas un ar darbojošos mehānisko ventilāciju (pieteikumā obligāti norādīt ventilācijas sistēmas veiktspējas rādītājus); * vakcinācijas telpā nedrīkst būt mīkstais grīdas segums, grīdām jābūt viegli dezinficējamām; * vakcinācijas zāle/telpa; * slēdzama vakcinācijas darbinieku telpa (virsdrēbēm, atpūtas brīžiem starp maiņām); * labierīcības telpas gan apmeklētājiem, gan darbiniekiem (vēlams atsevišķas, taču atkarīgs no konkrētās ēkas); * atsevišķa slēdzama un ar signalizāciju aprīkota vakcīnu uzglabāšanas telpa.   Atkarībā no masu vakcinācijas centra telpu konfigurācijas, ir iespējams zonu dalījums atsevišķās telpās vai apvienojot tās.  Latvijas pašvaldības izvērtēja noteiktās prasības un savas iespējas, tai skaitā, ekonomisko pamatotību, un iesniedza savus piedāvājumus Veselības ministrijā.  Veselības ministrija apkopoja pašvaldību iesniegto informāciju (skatīt anotācijas pielikumu).  Lai sasniegtu lielāku vakcinēšanas aptveri atbilstoši Veselības ministrijas plānotājai vakcinēšanas kapacitātei, tiek izvēlēti gan mazāka izmēra centri, gan lielākā izmēra centri (Rīgā un citos reģionos Latvijā), kas nodrošina ne tikai masu vakcināciju, bet arī ģeogrāfisko pieejamību. Proti, pašvaldībām, veidojot masu vakcinācijas centrus, ir jāspēj nodrošināt to atbilstību masveida vakcinācijas centru plānošanas vadlīnijas prasībām un vienlaikus ievērot Covid-19 izplatības ierobežošanas pasākumus, lai centru darbība būtu droša un vakcinācija norisinātos pēc iespējas ātrāk un efektīvāk. Ņemot vērā vadlīnijas prasības, Latvijas pašvaldības vērtēja iespējas, kurās telpas tās var izveidot vakcinācijas centrus.  … Izvēlētie risinājumi ir ekonomiski pamatoti un atbilstoši masveida vakcinācijas centru plānošanas vadlīnijas prasībām.” | | |
| Atbildīgā amatpersona | | | Nozares budžeta plānošanas departamenta vecākais eksperts Igors Belovs | | |  |
|  | | | (paraksts\*) | | |  |
|  | | |  | | |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Igors Belovs

|  |
| --- |
| (par projektu atbildīgās amatpersonas vārds un uzvārds) |
| Nozares budžeta plānošanas departamenta vecākais eksperts |
| (amats) |
| 67876005 |
| (tālruņa un faksa numurs) |
| Igors.belovs@vm.gov.lv |
| (e-pasta adrese) |